Välisturistide arv Eestis
Välisturistide arv Eestis näitab Eesti Statistikaameti esitatavaid aastaseid majutatud välisturistide koondarve riikide kaupa. Statistikaameti andmebaasis on arvud nii välisturistide majutatute kui ka ööbimiste arvu kohta, kuid siin tabelis on ainult majutatud. See tähendab, et pole vahet, kui mitu ööd välisturist Eestis viibides on, kirja läheb ta kui 1 majutatu. Kui välisturist Eestis viibides ei ööbi, siis turistina ta kirja ei lähe, vaid on külastaja. Seega tabelis olevad arvud ei kajasta kruiisituriste ja päevaseid külastajaid.